Ալբերտ Սոխիկյան

Ալբերտ Արտաշեսի Սոխիկյան (), ճարտարապետ, դիզայներ, նկարիչ, քանդակագործ, մանկավարժ։ Հայաստանի վաստակավոր ճարտարապետ (2016)։

Կենսագրություն 
1965-1971 թվականներին սովորել է Երևանի պոլիտեխնիկական ինստիտուտում։ 1971-1972 թվականներին աշխատել է Հայպետնախագիծ ինստիտուտում։ 1972-1978 թվականներին՝ Տեխնիկական էթիկայի համամիութենական գիտահետազոտական ինստիտուտի հայկական մասնաճյուղի (АФВНИИТЭ) նկարիչ-կոնստրուկտոր, 1978-1979 թվականներին՝ «Ալգորիթմ» գիտահետազոտական կենտրոնի դիզայնի բաժնի վարիչ։ 1982 թվականին վերապատրաստվել է Մոսկվայի ճարտարապետական ինստիտուտում։ 1979-1992 թվականներին եղել է Երևանի պոլիտեխնիկական ինստիտուտի նկարչության ամբիոնի ավագ դասախոս, 1993-1997 թվականներին եղել է Երևան քաղաքի գլխավոր նկարիչը, 1992 թվականից՝ ԵՃՇՊՀ-ի գծանկարի, գունանկարի և քանդակի ամբիոնի դասախոս, դոցենտ, պրոֆեսոր։ 2002 թվականից ԵՐՃՇՊՀ-ի գծանկարի, գունանկարի և քանդակի ամբիոնի վարիչ, ԵՐՃՇՊՀ-ի ավագանու անդամ, ՀՃՄ և ՀԴՄ անդամ։ Մասնակցել է միջազգային, համամիութենական, հանրապետական և անհատական ցուցահանդեսների։

Ստեղծագործական գործունեություն 
Հեղինակ և համահեղինակ է մի շարք ճարտարապետական, քաղաքաշինական նախագծերի։ Հեղինակ է Երևանի պատմության թանգարանի դիզայնի, Երևանի զինանշանի։  Երևանի պատվավոր քաղաքացու մեդալի հեղինակն է։

Ալբերտ Սոխիկյանի նախագծերով կառուցվել են՝
 Ֆ․ Նանսենի անվան  այգում գտնվող Ֆ․ Նանսենի թանգարան-համալիրը, Երևան, 2014 թ․
 «Լրագրողի արձանը», Երևան, 2014 թ․
 Անդրանիկ Մարգարյանի կիսանդրին Երևանում, 2013 թ․
 «Օջախ» ռեստորանային համալիրը, Երևան
 «No One» բրենդային խանութը, Երևան
 «Անի» ռեստորանային համալիրը, Դոնի Ռոստով, 2012 թ․
 Մի քանի տասնյակ տներ Երևանում և քաղաքից դուրս

Ստեղծել է դիմանկարներ, ինքնադիմանկարներ, կոմպոզիցիաներ։
Դիմանկարներ՝
 Կարեն Դեմիրճյան
 Շառլ Ազնավուր
 Մարտիրոս Սարյան
 Տիգրան Պետրոսյան
 Վիլյամ Սարոյան
 Ռաֆայել Վահանյան
 Երվանդ Զախարյան
 Վլադիմիր Պուտին

Պարգևներ, մրցանակներ 
 ԵՐՃՇՊՀ լավագույն դասախոս, 2008 թ․
 Երևանի քաղաքապետարանի ոսկե մեդալի դափնեկիր
 Ֆրիտյոֆ Նանսենի անվան մեդալի դափնեկիր
 Հայաստանի վաստակավոր ճարտարապետ, 2016 թ․

Պատկերասրահ

Ծանոթագրություններ

Արտաքին հղումներ 
 Ալբերտ Սոխիկյան 
 Մի տանիքի տակ, Ալբերտ Սոխիկյան

Հայ ճարտարապետներ
ՀՊՃՀ շրջանավարտներ
Հայ դիզայներներ
Հայ նկարիչներ
ՀՀ վաստակավոր ճարտարապետներ
Հայ քանդակագործներ
Հայ մանկավարժներ